CELEX: 62012TN0034
Language: sk
Date: 2012-01-25 00:00:00
Title: Vec T-34/12: Žaloba podaná 25. januára 2012 — Herbacin cosmetic/ÚHVT — Laboratoire Garnier (HERBA SHINE)

17.3.2012   
            
            
               SK
            
            
               Úradný vestník Európskej únie
            
            
               C 80/24
            
         Žaloba podaná 25. januára 2012 — Herbacin cosmetic/ÚHVT — Laboratoire Garnier (HERBA SHINE)
   (Vec T-34/12)
   2012/C 80/41
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Herbacin cosmetic GmbH (Wutha-Farnroda, Nemecko) (v zastúpení: J. Eberhardt, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Laboratoire Garnier et Cie (Paríž, Francúzsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 22. novembra 2011 vo veci R 2255/2010-1,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: Laboratoire Garnier et Cie.
   
      Prihlasovaná ochranná známka Spoločenstva:„HERBA SHINE“ pre tovary a služby zaradené do triedy 3.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: národná ochranná známka a ochranná známka Spoločenstva a medzinárodný zápis „HERBACIN“ pre tovary zaradené do triedy 3.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: vyhovenie odvolaniu.
   
      Dôvody žaloby: porušenie článku 42 ods. 2 prvej vety nariadenia č. 207/2009 tým, že v čase prvostupňového rozhodnutia o námietke už prihlasovateľ nepredložil žiadnu účinnú požiadavku smerujúcu k dokumentom o používaní; porušenie článku 15 ods. 1 druhej vety písm. b) nariadenia č. 207/2009 tým, že odvolací senát žalovaného z právneho hľadiska nesprávne posúdil podstatné vývozné obraty zrealizované pod namietanou ochrannou známkou „HERBACIN“, ako aj porušenie článku 15 ods. 1 prvej vety nariadenia č. 207/2009 tým, že boli nesprávne posúdené predložené dôkazy o používaní týkajúce sa odberateľov v rámci Spoločenstva.